stanford-oval/wikipedia huggingface dataset:
Jääpallon Viron-mestaruuskilpailut 1927

| Viron-mestaruus 1927 |
| --- | --- |
Joukkueiden määrä:  4
Sarjajärjestelmä:  cup-kilpailu
Mestari:  Tallinna Hokiklubi
Toinen sija:  Tallinna Sport
  ← 1926 :  1928 → 
Jääpallon Viron-mestaruutta 1927 läksi tavoittelemaan neljä joukkuetta. Viron jääpallomestaruus ratkaistiin virallisesti 6. kerran. Mestaruusottelussa kohtasivat Tallinna Hokiklubi ja Tallinna Sport. Muut joukkueet olivat Tallinna Kalev ja Tartu Kalev. Tallinna Hokiklubi voitti mestaruuden, joka jäi seuran ainoaksi jääpallossa.
Loppuottelu

|  | Tulos |  |
| --- | --- | --- |
| Tallinna Hokiklubi | 4-2 | Tallinna Sport |
Loppuottelu > Mestarijoukkue

Hokiklubin joukkue: Herbet Freiberg, Paul Freiberg, Gerretz, Alfred Kleinberg, Märka, Ralf Pinkowski, Karl Ree, Raoul Sauer, Boris Sprantzman, Paul Tomingas, Erich Triumf.
Kansanliikkeen unionin ryhmä

Tasavaltaisten ryhmä (ransk. Groupe les Républicains) on ryhmä Ranskan kansalliskokouksessa ja senaatissa. Siihen kuuluu ranskalaisia keskusta-oikeistolaisia puolueita joista suurin on Tasavaltaiset.
Ryhmän puolueet

Tasavaltaiset (ransk. Les Républicains)
Kristillisdemokraattinen puolue (ransk. Parti chrétien-démocrate, PCD)
Itsenäisten ja talonpoikien kansallinen keskusta (ransk. Centre national des indépendants et paysans, CNI tai CNIP)
Sekalainen oikeisto (ransk. Divers droite, DVD)
June Anderson

| June Anderson> Henkilötiedot |
| --- | --- |
Syntynyt: 30. joulukuuta 1952 (ikä 71)
Muusikko
Tyylilajit:  klassinen laulu ooppera
  [ Muokkaa Wikidatassa ] [ ohje ]  
June Anderson (s. 30. joulukuuta 1952) on yhdysvaltalainen koloratuurisopraano.
Anderson syntyi Bostonissa, Massachusettsissa, ja kasvoi  Wallingfordissa, Connecticutissa. Hän valmistui Yalen yliopistossa ja antoi debyyttinsä New Yorkin kaupunginoopperassa 1978. Hänen ääntään kuullaan myös Oscar-palkitussa elokuvassa Amadeus (1984).
Euroopan-debyyttinsä June Anderson piti Roomassa 1982. Muutamia hänen levyttämistään säveltäjistä ovat Vincenzo Bellini, Gioacchino Rossini, Gaetano Donizetti, Giuseppe Verdi, Leonard Bernstein, Ludwig van Beethoven, Adolphe Adam, Wolfgang Amadeus Mozart, Carl Orff ja Georges Bizet. Hän on esiintynyt maailman arvostetuimmissa oopperataloissa, kuten Metropolitan-oopperassa ja La Scalassa.
Anderson on saanut Grammy-palkintoja ja Ranskan akatemian arvonimen.
Jorma Rotko

Jorma Juhani Rotko (17. elokuuta 1946 Nurmes – 15. joulukuuta 2022 Pihtipudas) oli suomalainen toimittaja ja kirjailija. Hän syntyi Nurmeksessa ja asui nuoruudessaan Joensuussa. Sieltä hän siirtyi Tampereelle opiskelemaan tiedotusoppia. Hän oli avioliitossa kahdesti. Toisen vaimonsa Laura Väisäsen kanssa hänellä on kaksi lasta.
Työura

Rotkon ura toimittajana ja tiedotusalan työntekijänä oli pitkä ja monipolvinen. Toimittajana hän työskenteli sanomalehdissä Karjalan Maa, Aamulehti, Päivän Uutiset ja Kansan Uutiset. Pitkäaikainen avustaja hän oli Yleisradiossa, Helsingin Sanomissa ja Koiramme-lehdessä. Muissa tiedotusalan tehtävissä hän työskenteli muun muassa Linkosuo Oy:ssä, Paperiliitossa, Saaristomeren Paikallisradio Oy:ssä ja videofirmassa Boletus Oy.
1970–luvulla Jorma Rotko oli Sosialistisen työväenpuolueen aktiivi. Vuoden 1975 eduskuntavaaleissa puolueen ehdokkaana Rotko vaati länsiviennin supistamista kauppataseen vajeen verran eli 10 miljardia markkaa vuodessa ja EEC-vapaakauppasopimuksen irtisanomista. Lisäksi hän kannatti kauppavaihdon kaksinkertaistamista Neuvostoliiton ja muiden sosialisten maiden kanssa mahdollisimman pian.
Rotko muutti Velkuanmaan saarelle Turun saaristoon vuonna 1980. Sieltä hän kirjoitti Helsingin Sanomiin viikoittain kahdeksan vuoden ajan pakinasarjaa ”Saarelainen”. Samoihin aikoihin pyöri seitsemässä vastikään perustetussa paikallisradiossa omassa studiossa nauhoitettu sarja ”Elämän maku”, jonka ensimmäinen julkaisija oli turkulainen Auran Aallot.
Velkuassa kuvattiin myös Rotkojen Boletus Oy:n Yle:n Pikku Kakkoselle tuottama sarja ”Rosa ja Roope”, jossa esiintyivät perheeseen syntyneet kaksoset.
1990-luvun suuri lama ajoi yritysten videoklipeistä eläneen Boletus Oy:n konkurssiin, jonka jälkeen Rotkot muuttivat Tallinnaan. Sieltä Rotko kirjoitti Helsingin Sanomiin, myöhemmin myös muihin lehtiin, muun muassa Kalevaan.
Eläkkeelle siirryttyään alkoi Rotko kirjoittaa romaaneja lähinnä historiallisista aiheista. Hän kirjoitti sekä suomeksi että viroksi ja myös suomensi vironkielisiä tekstejä. Kolmenkymmenen Viron vuoden jälkeen hän muutti takaisin Suomeen ja asui kesästä 2022 alkaen Pihtiputaalla.[lähde? ]
Kirjallista tuotantoa suomeksi

Vitsataipaleen kulta, veijariromaani (Sagahut 2016)
Julma on meri, Jumalan soppa, historiallinen romaani (Sagahut 2016)
Amalie armas, historiallinen romaani (Sagahut 2016)
Kissa nimeltä Josef, romaani (Sagahut 2016)
Koirat ja heidän ihmisensä, esseekokoelma (Sagahut 2017)
Kirjallista tuotantoa muilla kielillä

Viroksi:
Erik Strand ja kadunud kuld, kelmiromaan (Tammerraamat 2010)
Julm on meri, Jumala supp (Eesti Raamat 2014)
Armas Amalie, ajalooline romaan (Sagahut 2016)
Kass nimega Jossif, romaan (Sagahut 2016)
Englanniksi:
"The Soup (Sagahut 2018)
Aiheesta muualla

Jorma Rotkon muistokirjoitus Helsingin Sanomissa
Joustavuus

Joustavuus on yrityksen ominaisuus, joka kertoo siitä, miten yritys pystyy sopeutumaan kysynnässä tapahtuviin määrällisiin ja laadullisiin muutoksiin siten, että yritys ei muutosten myötä joutuisi kilpailijoitaan epäedullisempaan asemaan.
Anna Pollert on arvostellut käsitettä siitä, että joustavuuden varjolla tehdään toisistaan hyvinkin paljon poikkeavia, työntekijöiden asemaan vaikuttavia toimenpiteitä. Joustavuudella on pyritty oikeuttamaan jopa keskenään ristiriitaisia toimenpiteitä. Täsmällisemmässä kielenkäytössä joustavuus jaetaan kahteen lajiin: joustavuus lyhytaikaisessa ennakoinnissa (flexibility for short-term predicatability tai määrällinen jousto) ja joustavuus pitkäaikaisessa sopeutumisessa (flexibility for long-term adaptability tai toiminnallinen jousto).
Joustavuus lyhytaikaisessa ennakoinnissa merkitsee yritykselle sitä, että se voi nopeasti sopeuttaa tuotantokustannuksensa kysynnän mukaan. Teknisten ominaisuuksien lisäksi lyhytaikaista joustavuutta lisää mahdollisuus nopeasti irtisanoa ja hankkia työntekijöitä. Joustavuus pitkäaikaisessa sopeutumisessa edellyttää yritykseltä kykyä kehittää uusia tuotteita ja omaa tuotantoprosessiaan, mikä auttaa yritystä sopeutumaan uudenlaisiin markkinatilanteisiin.
Joustava yritys

Yrityksiin kohdistuvat toimialan kilpailuvoimat aiheuttavat tarvetta sekä lyhytaikaiselle että pitkäaikaiselle joustavuudelle. Usein voimat vaikuttavat samaankin yritykseen niin, että sen on samanaikaisesti käytettävä kahta erilaista henkilöstöhallinnan strategiaa.
Tähän ilmiöön liittyvien havaintojen pohjalta Atkinson on kehittänyt joustavan yrityksen mallin. Mallin ydin koostuu pitkäaikaisissa ja pysyvissä työsuhteissa olevista, taitavista työntekijöistä, suunnittelijoista, johtajista jne. Heidän työsuhteensa yritykseen on turvallinen, mutta työnkuva ja projektit saattavat muuttua monia kertoja työsuhteen aikana. Reunaryhmän työntekijöiden työsuhteet ovat myös säännöllisiä, mutta irtisanomisen vaara on suurempi ja urakehityksen mahdollisuudet pienemmät. Reunaryhmään kohdistuvat henkilöstöhallinnon toimenpiteet ovat usein vähemmän motivoivia ja enemmän fordistisia. Tärkeitä jouston mekanismeja ovat myös alihankinta, ulkoistaminen ja vuokratyövoiman käyttö.
Joustavuus työttömyysturvassa

Joustavuutta voidaan myös soveltaa esimerkiksi työttömyysvakuutuksen piirissä olevissa työttömyyskorvauksissa. Esimerkiksi ansiosidonnaisen työttömyyskorvauksen joustavuus voidaan toteuttaa pienentämällä työttömyyskorvauksen määrää sekä lyhentämällä sen saantiaikaa. Työttömyyskorvauksissa joustaminen perustuu ideaan, että työtön hakeutuisi töihin, mikäli hän ei saa toimeentuloonsa riittävää työttömyyskorvausta. Tämä tosin vaikeuttaa niiden asemaa, jotka eivät yrityksistä huolimatta saa töitä.
Vuonna 2015 Suomessa on alettu ajamaan joustavuusideaa, jonka mukaan korvaus voisi aluksi olla lyhytaikaisesti työttömille jopa korkeampi kuin nyt, mutta pitkäaikaistyöttömän asemaa heikennettäisiin entisestään korvauksen alentuessa. Tätä järjestelmää kutsutaan myös ns. kannustavaksi järjestelmäksi. Yleensä joustavuutta ja kannustavuutta ajavat työnantajapuolen edustajat, kun taas AY-liike vastustaa työntekijän aseman heikentämistä.
Journalointi

Journalointi on tiedostojärjestelmän mekanismi, jossa tiedostojärjestelmä ylläpitää erikoistunutta tiedostoa (loki, journali), jolla voidaan korjata epäjohdonmukaisuudet tiedostojärjestelmässä. Tarve korjauksille johtuu yleensä tietokoneen epänormaalista sammuttamisesta virransyötön häiriön tai ohjelmistovian seurauksena.
Tiedostojärjestelmät vaativat useita vaiheita yksinkertaiseen kirjoitusoperaatioon:
lohkojen varaaminen tiedolle
lohko-osoittimien päivittäminen
tiedoston koon päivittäminen
itse tiedon kirjoittaminen
Järjestelmän keskeyttäminen ennen operaatioiden valmistumista johtaa levyjärjestelmän korruptoitumiseen (ei-eheään tilaan).
Journaloinnin tavoite on tehdä tiedostojärjestelmästä vikasietoisempi ja välttää korruptoitumista. Menetelmä toimii pitämällä journalissa tiedossa muutoksia, jotka ovat tulossa tiedostojärjestelmään, jolloin journalin tietoihin palaamalla vältetään järjestelmän korruptoituminen. Ennen muutoksia levyllä oleviin tietoihin journaliin kirjoitetaan tehtävät muutokset. Kun journaliin on tallennettu täydet tiedot (merkitään ”commit record” tiedolla) voi käyttöjärjestelmä tehdä päivitykset levylle omaan tahtiin. Koska kiintolevyillä on suuret välimuistit ja ne voivat järjestää operaatiota uudelleen on journalin päivityksestä oltava erityisen huolellinen.
Journalointia kutsutaan myös etukäteen kirjoitettavaksi logiksi (engl. write-ahead logging). Journalointi voidaan toteuttaa fyysisenä tai loogisena: fyysisessä kaikki kirjoitetaan kahdesti, joka voi olla hidasta, kun taas loogisessa journaloinnissa vain metadata kirjoitetaan journaliin.
Journalointia voidaan käyttää eri toimintatiloissa:
writeback mode -tilassa vain metatieto journaloidaan ja varsinaiset datalohkot kirjoitetaan suoraan paikalleen levylle
ordered mode -tilassa vain metatieto journaloidaan mutta datalohkot kirjoitetaan ennen metatiedon journalointia
data mode -tilassa sekä metatieto että varsinainen data journaloidaan, jolloin kaikki tieto kirjoitetaan kahdesti
Ilman journalointia tiedostojärjestelmän eheyttäminen erilaisilla työkaluilla, kuten fsck Unixin kaltaisissa järjestelmissä, on hitaampaa eikä välttämättä yhtä tuloksellista.
Historia

IBM esitteli JFS:n (nykyisin nimellä JFS1) vuonna 1990 AIX-käyttöjärjestelmään ja myöhemmin sen toinen versio JFS2 julkaistiin AIXille, OS/2:lle ja Linuxille. Silicon Graphics esitteli XFS:n vuonna 1994 IRIX:lle ja myöhemmin myös Linuxille. Amigalle julkaistiin Smart File System vuonna 1998, mutta julkaistiin myöhemmin myös Linuxille. Ext3 kehitettiin ext2:n laajennuksena ja on ollut tuettuna Linuxissa vuodesta 2001 lähtien. Ext4 on kehitetty taaksepäin- ja eteenpäinyhteensopivana.
BeOSille kehitettiin BFS vuonna 1997 ja julkaistiin myöhemmin Haiku-käyttöjärjestelmälle.
Journalointia pidetään neljännen sukupolven tiedostojärjestelmän ominaisuutena.
Tiedostojärjestelmät

Journalointia tukevia tiedostojärjestelmiä on kehitetty lukuisia, eräitä esimerkkejä:
AdvFS (Digital)
Btrfs (Oracle)
Ext3 ja Ext4
JFS (IBM)
NTFS (Microsoft)
Smart File System
Veritas File System
XFS (SGI)
ZFS (Sun)
Vaihtoehtoiset ratkaisut

Menetelmälle on kehitetty myös vaihtoehtoja kuten ”pehmeät päivitykset” (Soft Updates).
Useat eri tahot ovat esitelleet konsepteja transaktiopohjaisista tiedostojärjestelmistä.
Haihtumattomaan muistiin tallennuksen yhteydessä tarve journaliin kirjoitukselle on vähäisempi ja on kehitetty useita vaihtoehtoja kirjoitusoperaatioiden vähentämiseen.
Journey to Silius

| Journey to Silius |
| --- | --- |
Kehittäjä:  Sunsoft
Julkaisija:  Sunsoft
Taiteilija:  Masashi Tsukada
Säveltäjä:  Naoki Kodaka
Ohjelmoija:  Masahito Nomura Hiroaki Higashiya Masaaki Kitagawa
Julkaistu:  EU 1990AUS 1990JP 10. elokuuta 1990NA syyskuu 1990
Lajityyppi:  run and gun
Pelimuoto:  yksinpeli
Alusta:  Nintendo Entertainment System
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK     : 
Journey to Silius (jap. ラフワールド, Rafu Wārudo eli Rough World) on Sunsoftin kehittämä ja vuonna 1990 julkaisema videopeli Nintendo Entertainment Systemille. Pelin piti aluksi perustua elokuvaan Terminator – tuhoaja. Sunsoft kuitenkin menetti lisenssin kehityksen aikana, joten peliä muutettiin sen mukaisesti.
Pelaaminen

Journey to Silius on sivuttain vierittyvä ampuma- ja tasohyppelypeli. Päähenkilö on Jay McCray, jonka on kostettava terroristiryhmälle isänsä kuolema. Pelissä on viisi kenttää, joista ensimmäinen on avaruussiirtokunnan rauniot. Pelaaja voi ampua vain vaakatasossa. Aseita on useita mutta vain perusaseessa on rajattomasti ammuksia.
Vastaanotto

Mikrobitin Jukka Tapanimäki antoi Journey to Siliusille 76 pistettä sadasta ja kehui toteutusta sekä grafiikkaa.
Aiheesta muualla

Journey to Silius MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Journey to Silius
Käännös suomeksi
Jättikonnamonni

| Jättikonnamonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Ankeriasmonnit Clariidae
Suku::  Clarias
Laji::  gariepinus
Kaksiosainen nimi
 Clarias gariepinus  (Burchell, 1822) 
Katso myös
   Jättikonnamonni Wikispeciesissä   Jättikonnamonni Commonsissa 
Infobox OKNimi-testi OKIUCN-testi OK: 
Jättikonnamonni (Clarias gariepinus) on ankeriasmonnien heimoon kuuluva afrikkalainen kalalaji. Sillä on hengityselin, jolla se voi jonkin verran hengittää ilmassa olevaa happea.
Ulkonäkö ja koko

Kala on enimmillään 1,5 metrin pituinen. Väriltään se on harmaa ja selkäpuoli on vatsapuolta tummempi. Keskiruumiissa on kauttaaltaan vaaleita laikkuja.
Levinneisyys ja elinympäristö

Jättikonnamonni on alun perin afrikkalainen sisävesikala. Se esiintyy lähes koko mantereen alueella, muun muassa Nigerjoessa ja Niilissä. Ihminen on levittänyt lajia Eurooppaan ja Aasiaan.
Ravinto

Jättikonnamonni syö sekä kasveja että eläimiä. Se saalistaa veden selkärangattomia eläimiä, kaloja ja lintuja. Se syö myös haaskoja ja hedelmiä.
Aiheesta muualla

http://yle.fi/uutiset/jattikonnamonni_on_maukas_kala/5891020%5Bvanhentunut+linkki%5D
K9

K9 voi viitata johonkin seuraavista:
K9, poliisikoiriin tai koiriin yleensä viittaava engl. lyhenne (ääntyy kuten canine ’koiraeläin’)
K9 Thunder, eteläkorealainen telatykki
Kia K9, Kia Quoris -automallin toinen nimi
HMAS K9, Australian laivaston sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”K9”, voi hakea sivunnimihaulla, laajalla sivunnimihaulla tai tekstihaulla.
Jukka Karinen

| Jukka Karinen> Henkilötiedot |
| --- | --- |
Syntynyt: 1983
Muusikko
Tyylilajit:  power metal progressiivinen metalli
Soittimet:  Kosketinsoittimet
Yhtyeet:  Status Minor (2002–) Thunderstone (2007–) Iron Age Remains (2009-)
  [ Muokkaa Wikidatassa ] [ ohje ]  
Jukka Karinen (s. 1983) on suomalainen kosketinsoittaja. Tällä hetkellä (joulukuu 2009) hän soittaa power metal -yhtye Thunderstonessa sekä Status Minorissa.
Diskografia > Thunderstone

Dirt Metal (2009)
Diskografia > Status Minor

01/2006 (EP) (2006)
The Sun (EP) (2007)
Blinded (single) (2007)
Dialog (2009)
Thunderstone
| --- | --- |
Albumit:   Thunderstone  The Burning  Tools of Destruction  Evolution 4.0  Dirt Metal  Apocalypse Again 
Singlet:   ”Virus”  ”Until We Touch the Burning Sun”  ”Tool of the Devil”  ”Forevermore” / ”Face in the Mirror”  ”10.000 Ways”  ”I, Almighty”  ”The Path”  ”Through the Pain”
José Sócrates

| José Sócrates |
| --- | --- |
 Sócrates marraskuussa 2010
Portugalin pääministeri
 12.3.2005–21.6.2011  
Presidentti:  Jorge Sampaio Aníbal Cavaco Silva
Edeltäjä:  Pedro Santana Lopes
Seuraaja:  Pedro Passos Coelho
Henkilötiedot
Syntynyt: 6. syyskuuta 1957 (ikä 67)
Tiedot
Puolue:  Sosialistipuolue
 Nimikirjoitus
José Sócrates Carvalho Pinto de Sousa (s. 6. syyskuuta 1957) on portugalilainen poliitikko, joka toimi Portugalin pääministerinä 2005–2011 ja Sosialistipuolueen johtajana 2004–2011.
Elämä

Sócrates on alun perin ammatiltaan tieinsinööri. Hän liittyi Sosialistipuolueeseen vuonna 1981 ja nousi Portugalin parlamenttiin vuonna 1987. Vuonna 1995 hänestä tuli António Guterresin ensimmäisen hallituksen ympäristöministeri. Kaksi vuotta myöhemmin hän siirtyi urheiluministeriksi ja oli yksi vuoden 2004 jalkapallon Euroopan-mestaruuskilpailujen puuhamiehistä. Vuonna 1999, kun Guterres muodosti toisen hallituksensa, Sócrates palasi ympäristöministerin paikalle.
Elämä > Sosialistipuolueen johdossa ja pääministerinä

Sosialistipuolue joutui oppositioon keskusta-oikeistoon lukeutuvan Sosiaalidemokraattisen puolueen voitettua vuoden 2002 parlamenttivaalit puheenjohtajansa José Manuel Barroson johdolla. Sosialistipuolueen puheenjohtaja Ferro Rodrigues erosi paikaltaan vuonna 2004, minkä jälkeen José Sócrates valittiin uudeksi johtajaksi lopulta hyvin selvästi. Hän sai puolueen jäsenäänestyksessä 24. syyskuuta 2004 lähes 80 % äänistä vastaehdokkainaan Manuel Alegre ja João Soares.
Sócratesin johdolla sosialistit saavuttivat vuoden 2005 parlamenttivaaleissa "maanvyöryvoiton", joka johtui suurelta osin silloisen pääministerin Pedro Santana Lopesin suuresta epäsuosiosta kansan keskuudessa. Santana Lopesin edeltäjä José Manuel Barroso oli jättänyt pääministerin paikan kesällä 2004 tultuaan valituksi Euroopan komission puheenjohtajaksi. Presidentti Jorge Sampaio pyysi 24. helmikuuta Sócratesia muodostamaan uuden hallituksen. Sócrates ja hänen hallituksensa astuivat virkaansa 12. maaliskuuta 2005.
Vuoden 2009 vaaleissa sosialistit menettivät 8,4 prosenttiyksikköä kannatustaan, mutta puolue jatkoi edelleen suurimpana. Sosialistipuolue oli ainoa parlamentissa edustettu puolue, joka menetti kannatustaan. Sosialistit menettivät myös vuoden 2005 vaaleissa saavuttamansa enemmistön parlamentissa.
Sócratesin toisen kauden ohjelmaan kuului suuria talouden elvytyshankkeita etenkin infrastruktuurin alalle: suurnopeusjuna AVE:n reitin rakentaminen yhdistämään Madrid Lissaboniin, Portoon ja Vigoon, kolmas silta Tajon yli ja uusi Lissabonin lentokenttä. Sosialistit lupasivat myös vaaliohjelmassaan laillistaa homoavioliitot, josta konservatiivioppositio, katolinen kirkko ja osa sosialisteista vaativat kansanäänestystä.
Toukokuun 2010 puolivälissä Portugali kuitenkin aloitti säästötoimet ja veronkorotukset Kreikan velkakriisin vanavedessä tavoitteena maan budjettivajeen leikkaaminen vuoden 2009 9,4 prosentista 4,6 prosenttiin.
Sócrates erosi 23. maaliskuuta 2011, kun kaikki viisi oppositiopuoluetta äänestivät hänen säästöohjelmaansa ja veronkorotuksia vastaan. Toimien hyväksymisellä olisi voitu välttää Kreikalle ja Irlannille 2010 myönnettyjen kaltainen pelastussuunnitelma.
Sócrates vangittiin marraskuussa 2014 ja häntä syytetään korruptiosta, veropetoksesta ja rahanpesusta.
Aiheesta muualla

Kuvia tai muita tiedostoja aiheesta José Sócrates Wikimedia Commonsissa
KAI KF-21 Boramae

| KAI KF-21 Boramae |
| --- | --- |
 KF-X-konseptin pienoismalli
Tyyppi:  hävittäjä
Alkuperämaa:   Etelä-Korea
Valmistaja:  Korea Aerospace Industries
Ensilento:  19. heinäkuuta 2022
Tila:  ei vielä käytössä
Pääkäyttäjät:  Etelä-Korean ilmavoimat Indonesian ilmavoimat
Valmistusmäärä:  1 prototyyppi 
Kehitetty mallista:  KF-X
KAI KF-21 Boramae ("kanahaukka", aikaisemmin tunnettu nimellä KF-X) on Etelä-Korean ja Indonesian yhteisyritys niin sanotun 4.5-sukupolven moniroolisen taistelukoneen kehitysohjelmaksi päämääränään tuottaa edistynyt moniroolihävittäjä Etelä-Korean ja Indonesian ilmavoimille.
Hävittäjän ensilento tapahtui 19. heinäkuuta 2022 ja sarjatuotannon pitäisi alkaa vuonna 2026. Etelä-Korean arvellaan tilavaan noin 120 konetta vuoteen 2030 mennessä. 2023 alussa kone ylitti ensimmäistä kertaa äänen nopeuden.
Jõgeva SK Tähe

Jõgeva SK Tähe on virolainen vuonna 1995 perustettu salibandyseura Jõgevan kaupungista. Jõgeva SK Tähe on viron menestynein salibandyseura.
Saavutukset

Viron mestaruus:1996, 1997, 1999, 2000, 2001, 2003, 2004, 2006, 2009, 2013, 2014
Aiheesta muualla

Seuran kotisivut
Jundiaí

| Jundiaí |
| --- | --- |

 lippu:  vaakuna

 Koordinaatit: 23°11′11″S, 46°53′03″W 
Valtio:   Brasilia
Osavaltio:  São Paulo
Perustettu:  14. joulukuuta 1655
Hallinto:  
 – Kaupunginjohtaja:  Pedro Bigardi (PC do B)
Pinta-ala:  
 – Kokonaispinta-ala:  432 km²
Korkeus:  761 m
Väkiluku (2013):  393 924
 – Väestötiheys:  912 as./km²
Aikavyöhyke:  UTC-3
 – Kesäaika:  UTC-2
Postinumero:  132xx-xxx
Suuntanumero(t):  (55)+11
 http://www.jundiai.sp.gov.br 
Infobox OKVirheellinen NIMI-arvo: 
Jundiaí [zundia´i], on kaupunki Brasilian kaakkoisosassa, São Paulon osavaltiossa.
Kaupunki sijaitsee 65 kilometriä São Paulosta pohjoiseen. Asukkaita siellä oli vuonna 2000 323 000 henkeä. Jundiaí on paikallisen maatalousalueen keskus. Siellä harjoitetaan teräs-, tekstiili-, keramiikka- ja huonekaluteollisuutta. Kaupungissa on myös lentoasema.
Aiheesta muualla

Kuvia tai muita tiedostoja aiheesta Jundiaí Wikimedia Commonsissa
Kappazuri-e

Esimerkki kiotolaisesta kappazuri-e-painokuvasta. Hotta: Enshoku akisame monogatari, 1804–1830?, 36,7 x 16 cm. Kongressin kirjasto, Washington (DC).
Kappazuri-e (jap. 合羽摺絵), joskus katagamizuri (jap. 型紙摺) ovat japanilaisia käsin väritettyjä  puupiirrospainokuvia pääosin Edo-kaudelta. Vaikka käsin väritettyjä painokuvia tuotettiin myös Edossa (nykyinen Tokio), tekniikka tunnetaan erityisesti ajan osakalaisista ja kiotolaisista painokuvista.
Kappazuri-essä painokuva painettiin ensin mustalla värillä. Värit maalattiin sen jälkeen paperikaavaimien eli sapluunoiden avulla käsin. Sapluunat valmistettiin joko yhdestä tai useammasta arkista paksua mino-paperia. Tekniikkaa käytettiin jo Nara-kaudella (710–794) kimonokankaiden ja muiden kuvioitujen värikankaiden värjäyksessä. 1700-luvun alussa värjäysmenetelmä otettiin käyttöön puupiirrospainokuvien värjäyksessä. 1700-luvun puolivälissä kappazuri-en korvasi nishiki-e-tekniikka, jossa jokainen väri oli kaiverrettu omalle puulevylleen.
Showa-kaudella (1926–1989) ryhmä japanilaisia sosaku hanga -liikkeen graafikkoja elvytti kappazuri-e-perinteen. Sadao Watanaben (1913–1996), Kan Kawadan (1927–1999) ja Yoshitoshi Morin (1898–1992) painotyöt haastoivat taiteen ja käsityön rajoja.
Aiheesta muualla

Artikkeli nykyaikaisista kappazuri-e-painokuvista, Viewing Japanese prints. (englanniksi)
Karhujärvi (Oulu)

| Karhujärvi (Oulu) |
| --- | --- |
 Näkymä järven itärannalta länteen
Valtiot:  Suomi 
Paikkakunta:  Vepsä, Oulu
Koordinaatit:  64°54′16″N, 26°23′32″E
Vesistöalue ja valuma-alueen tietoja
Laskujoki:  Karhuoja
Mittaustietoja
Pinnankorkeus:  82,5 m
Pinta-ala:  0,0996 km² 
 fiKarhujärvi (Oulu) 
Karhujärvi on järvi Oulun Vepsällä. Sen pinta-ala on 9,96 hehtaaria ja korkeus meren pinnasta 82,5 metriä. Kaakkois-luoteissuntainen noin kuusisataa metriä pitkä ja leveimmillään parisataametrinen järvi on lähellä Ahvenselälle menevää metsäautotietä, joka on Kivijärven tien sivuhaara. Asumaton järvi laskee Karhuojaa pitkin Sanginjokeen eli kuuluu Oulujoen vesistöön. Järven rannat ovat suota, vaikka sitä ympäröivätkin useat kankaat kaakon suuntaa lukuun ottamatta.